बड़गांव। धूमगढ़ स्थित नाग देवता मंदिर के विवाद में अब कोर्ट के आदेश के बाद नया मोड़ आ गया है। उच्च न्यायालय द्वारा मंदिर की नई प्रबंध समिति का गठन करने के आदेश पारित करने के साथ ही जिला प्रशासन द्वारा मंदिर को सरकारी ट्रस्ट बनाने की प्रक्रिया को खारिज कर दिया है। इसके बाद रजिस्ट्रार चिट्स एंड फर्म्स ने नई समिति को पंजीकृत कर दिया है। जल्द ही प्रशासनिक समिति से चार्ज ले लिया जाएगा।